CELEX: 62018CN0532
Language: fi
Date: 2018-08-14 00:00:00
Title: Asia C-532/18: Ennakkoratkaisupyyntö, jonka Oberster Gerichtshof (Itävalta) on esittänyt 14.8.2018 – GN, jota edustaa hänen isänsä HM v. ZU, Niki Luftfahrt GmbH:n konkurssipesänhoitajana

26.11.2018   
            
            
               FI
            
            
               Euroopan unionin virallinen lehti
            
            
               C 427/9
            
         
      Ennakkoratkaisupyyntö, jonka Oberster Gerichtshof (Itävalta) on esittänyt 14.8.2018 – GN, jota edustaa hänen isänsä HM v. ZU, Niki Luftfahrt GmbH:n konkurssipesänhoitajana
      (Asia C-532/18)
      (2018/C 427/13)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberster Gerichtshof
      
         Pääasian asianosaiset
      
      
         Valittaja: GN, jota edustaa hänen isänsä HM
      
         Vastapuoli: ZU, Niki Luftfahrt GmbH:n konkurssipesänhoitajana
      
         Ennakkoratkaisukysymys
      
      Onko kyseessä eräiden kansainvälistä ilmakuljetusta koskevien sääntöjen yhtenäistämisestä Montrealissa 28.5.1999 tehdyn yleissopimuksen, jonka Euroopan yhteisö allekirjoitti 9.12.1999 EY 300 artiklan 2 kohdan perusteella ja joka hyväksyttiin yhteisön puolesta 5.4.2001 tehdyllä neuvoston päätöksellä 2001/539/EY (1) (Montrealin yleissopimus), 17 artiklan 1 kappaleessa tarkoitettu rahdinkuljettajan vastuun perustava ”onnettomuus”, kun muki, jossa on kuumaa kahvia ja joka on asetettu ilmassa olevassa lentokoneessa edellä olevaan istuimeen kiinnitetylle alas laskettavalle tarjottimelle, alkaa selvittämättömästä syystä liukua ja menee kumoon, minkä vuoksi lentomatkustaja saa palovammoja?
      
         (1)  Yleissopimuksen tekemisestä tiettyjen kansainvälistä ilmakuljetusta koskevien sääntöjen yhtenäistämisestä (Montrealin yleissopimus) Euroopan yhteisön puolesta 5.4.2001 tehty neuvoston päätös 2001/539/EY (EYVL 2001, L 194, s. 38).